wickkiey/tamil-wikipedia-chunked huggingface dataset:
# ஃபோர்டு ஃபீஸ்டா

## மோட்டார் பந்தயம்

### சர்க்யூட் ரேசிங்

இங்கிலாந்தில் ஃபீஸ்டா அதிகமாக கிளப் வகை மோட்டர் பந்தயங்களில் பயன்படுத்தப்படுகிறது ஆனால் *ஃபோர்டு ஃபீஸ்டா சாம்பியன்ஷிப்* என்று தனியாக ஒரு வகை உண்டு. இதன் உச்ச காலங்கள் 1980 மற்றும் 1990 ஆம் ஆண்டுகளில் உற்பத்தியாளர்கள் பிரித்தானிய கிராண்ட் ப்ரிக்ஸ் மற்றும் எண்ணற்ற பிரித்தானிய டூரிங் கார் சாம்பியன்ஷிப் போட்டிகளிலும் போட்டியிட முடியும் என்று ஆதரவளித்தனர். இந்த தொடரானது பல் பெயர் மாற்றங்களை கொண்டிருந்தது *ஃபோர்டு கிரெடிட் ஃபீஸ்டா சாம்பியன்ஷிப்*, *ஃபோர்டு ஃபீஸ்டா சட்டெக் சாம்பியன்ஷிப்*, மற்றும் *BRSCC ஃபோர்டு Si சேலன்ஞ்* தற்போது BRSCC (பிரித்தானிய ரேசிங் அண்ட் ஸ்ஃபோர்டுஸ் கார் க்ளப்) ஒரு க்ளப் ரேசிங் சாம்பியன்ஷிப். மற்ற ஃபீஸ்டா வகைகளை கொண்ட தொடர்களையும் நிறுவனம் நடத்துகிறது.
- *போர் XR சேலன்ஞ்*, பார் XR 2 மற்றும் XR2i மாடல்கள் எஸ்கார்ட் XR மாடல்களை உள்ளடக்கியது.
- *ஃபோர்டு சலூன் சாம்பியன்ஷிப்*, அதிகப்படியான ஃபோர்டு மாடல்களுக்கும் உள்ளது ஆனால் ஃபீஸ்டா Mk 4 உடன் C மற்றும் E பிரிவுகளில் ஆலி ஆலன் மொத்தமாக 2006 ஆம் ஆண்டில் வென்ற பட்டம் சான்றாக காணப்படுகிறது.
# ஃபோர்டு ஃபீஸ்டா

## பிரபலத்தன்மை

2009 ஆம் ஆண்டின் ஆரம்பத்தில் வெளிவிட்டு 33 ஆண்டுகளை கடந்த ஃபீஸ்டாவின் விற்பனை 3,500,000 ஆக பிரிட்டனில் இருந்தது, அங்கே பிரபலமான விற்பனையான இரண்டாவதாக காராக இருந்தது. பிரிட்டனின் அதிக பிரபலமான காராக [http://icliverpool.icnetwork.co.uk/motors/advice/tm_headline=recession-proof-wise-buys-revealed&amp;method=full&amp;objectid=23171460&amp;siteid=63127-name_page.html ] 1990,1991,1996,1997,1998 மற்றும் 2009 ஆண்டுகளில் இருந்தது. [http://www.cardealermagazine.co.uk/publish/ford-fiesta-is-2009-best-seller/28370 ]
# ஃபோர்டு ஃபீஸ்டா

## விருதுகள்

- 1978 ஆம் ஆண்டில் "இயக்குதல் மற்றும் பராமரிப்பு செலவுகளைக் குறைக்க முன்மாதிரியான பங்களிப்பு" அளிதமைக்காக *பிரிட்டன் டிசைன் கவுன்சில் செயல்திறன் விருது* பெறப்பட்டது. இந்த விருது இளவரசர் பிலிப் அவர்களால் வழங்கப்பட்டது.
- 2004 ஆம் ஆண்டில் *ஆஸ்திரேலியாவின் சிறந்த சிறிய கார்* விருதை வென்றது.
- 2006 ஆம் ஆண்டில் *பிசினஸ் ஸ்டேண்டர்டு மோட்டாரிங் ஜூரி விருதை* வென்றது.
- 2006 ஆம் ஆண்டிற்கான வாட் கார்ஸ் பெஸ்ட் யூஸ்டு சூப்பர்மினி - 1.4 செக்டெக் 3dr 2003 - ரன்னர் அப் டொயோட்டோ யாரிஸ் 1.0 T2 3dr 2003.
- 2005 ஆம் ஆண்டில் பிரேசிலியன் *ஆட்டோ எஸ்போர்ட்டே* பத்திரிக்கை *கார் ஆப் தி இயர்* விருதை வென்றது (ஃபீஸ்டா சேடன்).
- ஸ்காட்லாந்தின் செயிண்ட். ஆண்ட்ரூஸில் நடைபெற்ற 11 ஆவது ஸ்காட்டிஷ் மோட்டார் எழுத்தாளர்கள் சங்கத்தின் (ASMW) விருதுகள் இரவுவிருந்தில் *2008 ஆம் ஆண்டின் ஸ்காட்டிஷ் கார்* என்றழைக்கப்பட்டது.
- பிரிட்டனின் வாட் கார்? பத்திரிக்கை மூலமாக '1989 ஆண்டின் சிறந்த கார்' என்று அழைக்கப்பட்டது
- பிரிட்டனின் வாட் கார்? பத்திரிக்கை மூலமாக '2009 ஆண்டின் சிறந்த கார்' என்று அழைக்கப்பட்டது
- ஆட்டோ எக்ஸ்பிரஸ் பத்திரிக்கையின் புதிய கார் விருது 2009 ஆம் ஆண்டில் 'ஆண்டின் சிறந்த கார்' மற்றும் 'பெஸ்ட் சூப்பர்மினி' என்று அழைக்கப்பட்டது
# ஆடம் சேண்ட்லர்

**ஆடம் ரிச்சர்டு சேண்ட்லர்** (பிறப்பு: செப்டம்பர் 9, 1996) ஒரு அமெரிக்க நடிகர், நகைச்சுவையாளர், இசைமைப்பாளர், திரைக்கதை எழுத்தாளர் மற்றும் திரைப்படத் தயாரிப்பாளர் ஆவார். அவர் *ரூல்ஸ் ஆப் எங்கேஜ்மெண்ட்* தொலைக்காட்சித் தொடரை உருவாக்கிய திரைப்பட நிறுவனமான ஹேப்பி மேடிசன் புரடெக்சன்ஸ் நிறுவனத்தின் நிறுவனர் ஆவார்.  
*சாட்டர்டே நைட் லைவ்* ஒளிபரப்பாளரான பின்னர், அவர் பல ஹாலிவுட் திரைப்படங்களில் நட்சத்திரமானார், அவை பாக்ஸ் ஆபிசில் US$100 மில்லியனுக்கு மேலாக வசூலித்தன. அவர் *பில்லி மேடிசன்* (1995), *பிக் டாடி* (1999) மற்றும் *மிஸ்டர். டீட்ஸ்* (2002) ஆகிய திரைப்படங்களில் போன்று அவரது நகைச்சுவை கதாப்பாத்திரங்களுக்குப் பிரபலமானார், இருப்பினும் அவர் நாடக வடிவிலான கதாப்பாத்திரங்களையே விரும்பினார்.
# ஆடம் சேண்ட்லர்

## ஆரம்ப வாழ்க்கை

ஆடாம் சேண்ட்லர் அவர்கள் நியூயார்க்கின் ப்ரூக்லின் நகரில் நர்சரிப் பள்ளி ஆசிரியை ஜூடி மற்றும் மின் பொறியியலாளர் ஸ்டான்லி சேண்ட்லர் ஆகியோருக்கு மகனாகப் பிறந்தார். சேண்ட்லர் யூதராவார். அவருக்கு ஐந்து வயது இருக்கும் போது அவரது குடும்பம் நியூ ஹாம்ப்ஷைரின் மான்செஸ்டர் நகருக்கு குடிபெயர்ந்தது, அங்கு அவர் மான்செஸ்டர் செண்டர் ஹை ஸ்கூலில் பயின்றார். அவர் அவரது இயல்பான நகைச்சுவை உணர்வைக் கண்டறிந்தார், மேலும் அவர் நியூயார்க் யுனிவர்சிட்டியில் கிளப்புகள் மற்றும் கல்லூரிகளில் வழக்கமாக நடித்ததன் மூலமாக அவரது திறனை இயல்பாக்கினார். அவர் 1988 இல் இளங்கலையில் பைன் ஆர்ட்ஸ் பிரிவில் பட்டம் பெற்றார்.  
அவரது தொழில் வாழ்க்கையில் பின்னாளில், அவர் பெரும்பாலும் அவரது நகைச்சுவை மற்றும் திரைப்படங்களுக்கான ஆர்வத்திற்கான அவரது முந்தைய நினைவுகளைக் கொண்டுவந்தார். எமலிக்கு அர்பணிக்கப்பட்ட பாடலான "லாஞ்சலடி லேண்ட்" நியூயார்க் பல்கலைக்கழகத்தில் ஹைடன் டைனிங் ஹாலில் வெளியிடப்பட்டது. *கிளிக்* திரைப்படத்தில், சேண்ட்லர் அவர்கள் கோடை முகாமுக்குச் சென்ற நியூ ஹாம்ஷையரில் உள்ள பெரிய ஏரியான வின்னிபெசௌக்கீ ஏரிக்குச் சென்றார்.
# ஆடம் சேண்ட்லர்

## ஹேப்பி மேடிசன் புரடெக்சன்ஸ்

சேண்ட்லர் தனது திரைப்பட தயாரிப்பு நிறுவனமான ஹேப்பி மேடிசன் புரடெக்சன்ஸ் நிறுவனத்தை 1999 இல் அமைத்தார், இது முதலில் பெல்லோ *SNL* முன்னாள மாண்வர் ரோப் ஸ்னைடரின் *Deuce Bigalow: Male Gigolo* என்ற திரைப்படத்தை தயாரித்தது. ஹேப்பி மேடிசன் நிறுவனம் *பஞ்ச் டிரங் லவ்* மற்றும் *ஸ்பாங்கிலிஷ்* தவிர சேண்ட்லரின் அனைத்து தொடர்ச்சியான திரைப்படங்களை இன்றைய தேதி வரையில் தயாரித்தது. *ரீஜன் ஓவர் மீ* மற்றும் *ஃபன்னி பீபிள்* ஆகியவை ஹேப்பி மேடிசன் நிறுவனத்தால், ஆனால் "மேடிசன் 23" துணை வர்த்தக முத்திரையின் கீழ் தயாரிக்கப்பட்டன.  
சேண்ட்லர் ஹேப்பி மேடிசன் மூலமாக நண்பர்களின் அடிப்படைக் குழு மற்றும் கூட்டாளர்களுடன் தொடர்ந்து நிலையாக பணியாற்றுவதற்குப் பிரபலமானவர், அவர் தொடர்ந்து சக *SNL* திறனாளர்களை பல்வேறு பாத்திரங்களில் தனது திரைப்படங்களில் நடிக்க வைக்கின்றார். சேண்ட்லர் மற்றும் ஹேப்பி மேடிசன் இணைந்து *SNL* சமகாலத்தவரான ரோப் ஸ்னைடரின் வெஹிக்கிள்ஸ் *Deuce Bigalow: Male Gigolo* (1999), *த அனிமல்* (2001), *த ஹாட் சிக்* (2002), *Deuce Bigalow: European Gigolo* (2005) மற்றும் *த பெஞ்ச்வார்மர்ஸ்* (2006) ஆகிய திரைப்படங்களை தயாரித்தனர், அவற்றில் நடுவில் உள்ள மூன்று திரைப்படங்களில் சேண்ட்லர் படைப்புருத் தோற்றங்களில் நடித்தார். அதே நேரத்தில் ஸ்னைடர் சேண்ட்லரின் *த வாட்டர்பாய்* , *லிட்டில் நிக்கி* , *மிஸ்டர். டீட்ஸ்* , *கிளிக்* , *த லாங்கஸ்ட் யார்டு* , *ஐ நவ் புரனௌன்ஸ் யூ சக் அண்ட் லாரி* மற்றும் *பெட்டைம் ஸ்டோரீஸ்* ஆகிய திரைப்படங்களில் முதன்மைப் பாத்திரங்களில் தோன்றினார். ஸ்னைடர் சேண்ட்லரின் திரைப்படங்களான *பிக் டாடி*, *50 பர்ஸ்ட் டேட்ஸ்*, *எய்ட் கிரேசி நைட்ஸ்*, *யூ டோன்'ட் மெஸ் வித் த ஜோஹன்* மற்றும் வரவிருக்கும் *குரோன் அப்ஸ்* ஆகியவற்றில் மிகப்பெரிய பாத்திரங்களைக் கொண்டுள்ளார்.  
ஹேப்பி மேடிசன் நிறுவனம் டேவிட் ஸ்பேடின் *ஜோய் டர்ட்*, *Dickie Roberts: Former Child Star* மற்றும் *த பெஞ்ச்வார்மர்ஸ்* ஆகிய திரைப்படங்களைத் தயாரித்தது, இவையிலும் ரோப் ஸ்னைடர் நடித்திருந்தார்.  
ஜூன் 2008 ஆம் ஆண்டில், சேண்ட்லர் அவர்கள் திகில் திரில்லர் *த ஷார்ட்கட்* என்று பெயரிடப்பட்ட திரைப்படத்திற்காக "ஸ்கேரி மேடிசன்" என்றழைக்கப்பட்ட ஹேப்பி மேடிசனுக்கான புதிதான கலை வடிவத்தின் கீழ் தயாரிப்பு அதிகாரியாக செயல்பட இருப்பதாக அறிவிக்கப்பட்டது.  
அக்டோபர் 2009 ஆம் ஆண்டில், சேண்ட்லரும் ஹேப்பி மேடிசனும் இணைந்து ரிச்சர்டு ப்ரேயர் பயோகிராபி திரைப்படமான *ரிச்சர்டு ப்ரேயர்: இஸ் இட் சம்திங் ஐ செட்?* படத்தை தயாரிக்கப் போவதாக அறிவிக்கப்பட்டது, இது சோனி நிறுவனத்திற்காக, நிறுவனத்தின் முதல் முக்கிய நாடகத் தயாரிப்பாகும். திரைப்படம் இயக்குவதற்கு நியமிக்கப்பட்டபில் கண்டன் அவர்களால் எழுதப்பட்டது, மேலும் மார்லோன் வேயன்ஸ் ப்ரேயர் பாத்திரத்தில் நடிக்கவிருக்கின்றார், இவர் எட்டி முர்பிக்கு பதிலாக மாற்றப்பட்டிருக்கின்றார்.
# ஆடம் சேண்ட்லர்

## தனிப்பட்ட வாழ்க்கை

ஜூன் 22, 2003 இல், சேண்ட்லர் நடிகை ஜேக்குலைன் சமந்தா டைட்டோனை திருமணம் செய்து கொண்டார், மேலும் அவர்களுக்கு இரண்டு மகள்கள் உள்ளனர், முதல் மகள் சேடி மேடிசன் சேண்ட்லர் மே 6, 2006 அன்று லாஸ் ஏஞ்சல்ஸில் உள்ள சேடார்ஸ்-சினாய் எனுமிடத்தில் பிறந்தார், மேலும் இரண்டாவது மகள் சன்னி மேட்லைன் சேண்ட்லர் நவம்பர் 2, 2008 இல் பிறந்தார். சேண்ட்லர் தனது குடும்பத்துடன் லாஸ் ஏஞ்சல்ஸில் வசிக்கின்றார், இருப்பினும் அவருக்கு நியூயார்க்கிலும் ஒரு வீடு உள்ளது.  
2007 ஆம் ஆண்டில், சேண்ட்லர் அவரது சொந்த ஊரான நியூஹாம்ப்ஷையரில் உள்ள மான்செஸ்டர் என்ற இடத்திலுள்ள பாய்ஸ் அண்ட் கேர்ள்ஸ் கிளப்பிற்கு $1 மில்லியன் டாலர் நன்கொடை அளித்தார். அதே ஆண்டு அவர் ரிபப்ளிக்கன் ரூடி ஜியூலியனியின் அதிபரக பிரச்சாரத்திற்கு $2100 நன்கொடை வழங்கினார்.
# ஆடம் சேண்ட்லர்

## திரைப்படப் பட்டியல்

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 1989 | *கோயிங் ஓவர்போர்டு* | ஸ்கேக்கி மாஸ்கோவிட்ஸ் | முதல் திரைப்படக் கதாப்பாத்திரம் |
| 1992 | *ஷேக்ஸ் த க்ளோவ்ன்* | டிங்க் த க்ளோவ்ன் |  |
| 1993 | *கோன்ஹெட்ஸ்* | கார்மைன் |  |
| 2007 | *ஏர்ஹெட்ஸ்* | பிப் |  |
| *மிக்ஸ்டு நட்ஸ்* | லௌவி |  |  |
| 1995 | *பில்லி மேடிசன்* | பில்லி மேடிசன் | எழுத்தாளரும் ஆவார் |
| 1996 | *ஹேப்பி கில்மோர்* | ஹேப்பி கில்மோர் | எழுத்தாளரும் கூட |
| *புல்லட்புரூப்* | ஆர்க்கி மோசஸ் |  |  |
| 1998 | *த வெட்டிங் சிங்கர்* | ராப்பி ஹார்ட் |  |
| *டர்ட்டி வொர்க்* | சாட்டன் | கேமியோ (*புகழ்பெறவில்லை* ) |  |
| *த வாட்டர்பாய்* | ராபர்ட் "பாபி" பவுச்சர் ஜூனியர். | தயாரிப்பு அதிகாரியும் எழுத்தாளரும் கூட |  |
| 1999 | *பிக் டாடி* | சோன்னி கோபேக்ஸ் | தயாரிப்பு அதிகாரியும் எழுத்தாளரும் கூட |
| *Deuce Bigalow: Male Gigolo* | ராபர்ட் ஜஸ்டின் | கேமியோ (குரல் மட்டும்) |  |
| 2000 | *லிட்டில் நிக்கி* | நிக்கி | தயாரிப்பு அதிகாரியும் எழுத்தாளரும் கூட |
| 2001 | *த அனிமல்* | டௌனி | கேமியோ
நிர்வாகத் தயாரிப்பாளர் |
| 2002 | *மிஸ்டர். டீட்ஸ்* | லாங்பெல்லோ டீட்ஸ் | தயாரிப்பு அதிகாரியும் கூட |
| *பஞ்ச்-ட்ரங் லவ்* | பாரி ஏகன் | மோசன் பிச்சர் இசை அல்லது காமெடிக்கான சிறந்த நடிகருக்கான கோல்டன் குளோப் விருதுக்குப் பரிந்துரைக்கப்பட்டார் |  |
| *எய்ட் கிரேசி நைட்ஸ்* | டேவேய் ஸ்டோன் | குரல்
தயாரிப்பாளரும் எழுத்தாளரும் |  |
| *ஏ டே வித் த மீட்பால்* | அவராகவே | குறும்படம் |  |
| *த ஹாட் சிக்* | மம்புசா போங்கோ கேய் (*புகழ்பெறவில்லை* ) | கேமியோ
நிர்வாகத் தயாரிப்பாளர் |  |
| 2003 | *ஏங்கர் மேனேஜ்மெண்ட்* | டேவ் பஸ்னிக் | நிர்வாகத் தயாரிப்பாளராகவும் கூட |
| *பவுலி சோர் இஸ் டெட்* | அவராகவே | ஆவணப்படம் |  |
| *ஸ்டூபிடிட்டி* | அவராகவே | ஆவணப்படம் |  |
| *த கோச்* | கோச் டெஸ்டிங் கை | குறும்படம் |  |
| 2004 | *50 பர்ஸ்ட் டேட்ஸ்* | ஹென்றி ரோத் | நிர்வாகத் தயாரிப்பாளராகவும் கூட |
| *ஸ்பேங்கிலீஷ்* | ஜான் கிளாஸ்கி |  |  |
| 2005 | *த லாங்கஸ்ட் யார்டு* | பௌல் க்ரூவ் | நிர்வாகத் தயாரிப்பாளராகவும் கூட |
| *Deuce Bigalow: European Gigolo* | ஜேவியர் சந்தூஸ்கி (*புகழ்பெறவில்லை* ) | கேமியோ
தயாரிப்பாளர் |  |
| 2006 | *கிளிக்* | மைக்கேல் நியூமென் | தயாரிப்பாளரும் கூட |
| 2007 | *ரீஜின் ஓவர் மீ* | சார்லீ ஃபைன்மேன் |  |
| *ஐ நௌ ப்ரொனௌன்ஸ் யூ சக் அண்ட் லேரி* | சக் லேவினே | நிர்வாகத் தயாரிப்பாளராகவும் கூட |  |
| 2008 | *யூ டோண்ட் மெஸ் வித் த ஜோஹன்* | ஜோஹன் ட்விர் | தயாரிப்பாளரும் எழுத்தாளரும் கூட |
| *பெட்டைம் ஸ்டோரிஸ்* | ஸ்கீட்டர் ப்ரோன்சன் | தயாரிப்பாளரும் கூட |  |
| 2009 | *ஃபன்னி பீபிள்* | ஜியார்ஜ் சைமன்ஸ் |  |
| 2010 | *க்ரோன் அப்ஸ்* | லென்னி பெடர் | தயாரிப்பாளரும் எழுத்தாளரும் கூட
*தயாரிப்புக்கு பிந்தைய பணிகள்* |
| *ஜூகீப்பர்* | குரல்; தயாரிப்பாளரும் கூட
*தயாரிப்புக்கு பிந்தைய பணிகள்* |  |  |
| 2011 | *ப்ரீடெண்ட் வொய்ப்* | } |  |
# ஆடம் சேண்ட்லர்

## திரைப்படப் பட்டியல்

### தொலைக்காட்சி

| ஆண்டு | தலைப்பு | கதாபாத்திரம் | குறிப்புகள் |  |
| --- | --- | --- | --- | --- |
| 1987–1990 | *ரிமோட் கண்ட்ரோல்* |  |  |  |
| 1987–1988 | *த காஸ்பி ஷோ* | ஸ்மிட்டி | பகுதிகள்: "த லாக்கர் ரூம்"
"டான்ஸ் மேனியா"
"த ப்ரோம்"
"த விசிட்" |  |
| 1990 | *த மார்ஷல் குரோனிக்கல்ஸ்* | உஷர் | பகுதி: "பிரைட்மேன் சாட்டிரிகான்" |  |
| *ABC ஆப்டர்ஸ்கூல் ஸ்பெஷல்* | டிரக் டீலர் | பகுதி: "டெஸ்ட்டிங் டர்ட்டி" |  |  |
| 1991–1995 | *சாட்டர்டே நைட் லைவ்* | பல்வேறு முறை |  |  |
| 2001 | *அண்டிக்ளேர்டு* | அவராகவே | பகுதி: "த அசிஸ்டெண்ட்" |  |
| 2003 | *கோச்* | கோச் டெஸ்டிங் கை |  |  |
| 2005 | *கெட்அவே* | ஹென்றி ரோத் | பகுதி: "பவுண்ட்" |  |
| 2007 | *த கிங் ஆப் குயீன்ஸ்* | ஜெப் "த பீஸ்ட்" சுஸ்மேன் | பகுதி: "மைல்டு பஞ்ச்" | } |
# ஆடம் சேண்ட்லர்

## இசைப் பதிவுகள்

| தலைப்பு | ஆண்டு | குறிப்புகள் |
| --- | --- | --- |
| *தே ஆர் ஆல் கோன்ன லாப் அட் யூ!* | 1993 | 2x பிளாட்டினம் |
| *வாட் த ஹெல் ஹேப்பண்டு டூ மி?* | 1996 | 2x பிளாட்டினம் |
| *வாட்ஸ் யுவர் நேம்?* | 1997 | தங்கம் |
| *ஸ்டான் அண்ட் ஜூடிஸ் கிட்* | 1999 | தங்கம் |
| *உஷ்...* *டோன்'ட் டெல்* | 2004 | } |
# டேனியல் பெர்ல்

**டேனியல் பெர்ல்** (*Daniel Pearl*) (அக்டோபர் 10, 1963 – பிப்ரவரி 1, 2002) அமெரிக்க யூதப் பத்திரிகையாளராக இருந்தவர், இவர் அல்-கொய்தா தீவிரவாதிகளால் கடத்தப்பட்டு பாக்கித்தானின் கராச்சியில் சித்திரவதைச் செய்யப்பட்டுக் கொலை செய்யப்பட்டார்.  
இவர் கடத்தப்பட்ட நேரத்தில் *தி வால் ஸ்ட்ரீட் ஜர்னலின்* தெற்காசியச் செயலகத் தலைமை ஆசிரியராகப் பணியாற்றினார், மேலும் இத்தலைமையகம் இந்தியாவின், மகாராஷ்டிராவின், மும்பையைச் சார்ந்து இயங்கியது. இவர் ரிச்சர்ட் ரெய்ட் ("சூ பாம் வெடிப்பவர்"), அல்-காயிதா மற்றும் பாகிஸ்தானின் சேவைகளிடை உளவுத்துறை (ISI) ஆகியவற்றுக்கு இடையில் உள்ள குற்றஞ்சாட்டப்பட்ட தொடர்புகள் குறித்த விசாரணையின் ஒரு பகுதியாக பாக்கித்தானுக்குச் சென்றிருந்தார். அதனைத் தொடர்ந்து இவர் அவரைக் கடத்தியவர்களால் தலை துண்டிக்கப்பட்டு மரணமடைந்தார்.  
பாகிஸ்தானிய வம்சாவளியைச் சேர்ந்த பிரிட்டிஷ் குடிமகனான அஹ்மத் உமர் சயீத் ஷேக், பாகிஸ்தான் அதிகாரிகளால் கைது செய்யப்பட்டு, இந்த கொலைக்காக ஜூலை 2002இல் மரண தண்டனை விதிக்கப்பட்டார். ஆனால் அவரது தண்டனை 2020இல் பாகிஸ்தான் நீதிமன்றத்தால் ரத்து செய்யப்பட்டது.  
மார்ச் 2007 இல், கியூபாவின், குவாண்டனமோ வளைகுடாவில் மூடப்பட்ட இராணுவ விசாரணையில், காலித் சேக் முகமது தனிப்பட்ட காரணங்களுக்காக டேனியல் பெர்லின் தலையைத் துண்டித்ததாகக் கூறினார்.
# டேனியல் பெர்ல்

## தொடக்க கால வாழ்க்கை

டேனியல் பெர்ல் நியூ செர்சியில் உள்ள பிரின்ஸ்டனில் பிறந்தார், மேலும் கலிபோர்னியா, லாஸ் ஏஞ்சல்ஸ் மாவட்ட என்சினோவில் வளர்ந்தார், அங்கு இவர் போர்டோலா நடுநிலைப்பள்ளியிலும் கலிபோர்னியாவில் வான் நைஸில் பிர்மிங்கம் உயர்நிலைப்பள்ளியிலும் பயின்றார். இவரது தந்தை, ஜூடியா பெர்ல் கலிபோர்னியா பல்கழைக்கழகத்தில் (லாஸ் ஏஞ்சல்சு) பேராசிரியராக இருந்தார். இவரது தாயார் ரூத், ஈராக்கிய யூத வம்சாவழியில் இருந்து வந்தவர். அந்தக் குடும்பத்தின் வரலாறு மற்றும் இஸ்ரேலுடன் அதன் தொடர்புகள் ஆலன் டெர்ஷோவிட்ஸின் *வாட் இஸ்ரேல் மீன்ஸ் டு மீ* புத்தகத்தில் ஜூடியா பெர்லினால் விவரிக்கப்பட்டிருக்கிறது.  
இவரது அறியப்பட்ட வாழ்க்கையில் இருந்து "டேனி", 1981 இல் இருந்து 1985 வரை இசுட்டான்போர்டு பல்கலைக்கழகத்தில் பயின்றார், அங்கு இவர் கருத்துப்பரிமாற்றத்தை முக்கியப் பாடமாக எடுத்திருந்தார், அத்துடன் ஆல்பா டெல்டா பை ஃபிராடர்னிட்டியின் உறுப்பினராக பை பீட்டா காப்பா பட்டத்தைப் பெற்றிருந்தார். இவர் *ஸ்டேண்ஃபோர்ட் கமேண்டேட்டர்* என்று அழைக்கப்பட்ட மாணவர் செய்தித்தாளின் இணை-நிறுவனராக இருந்தார். பெர்ல் ஸ்டேண்ஃபோர்டில் கருத்துப் பரிமாற்றத்தில் இளங்கலைப் பட்டம் பெற்றார், அப்போதைய-சோவியத் ஒன்றியம், சீனா மற்றும் ஐரோப்பா ஆகியவற்றுக்குப் பயணம் செய்ததைத் தொடர்ந்து, இவர் மேற்கு மஸ்ஸாசூசெட்ஸில் *நார்த் ஆடம்ஸ் டிரான்ஸ்கிரிப்ட்* மற்றும் *பெர்க்ஷைர் ஈகிள்* ஆகியவற்றில் இணைந்தார், பின்னர் *சேன் ஃபிரான்சிஸ்கோ பிசினஸ் டைம்ஸுக்கு* இடம் பெயர்ந்தார்.  
பெர்ல் 1990 ஆம் ஆண்டில் *வால் ஸ்ட்ரீட் ஜர்னலின்* அட்லாண்டா செயலகத்தில் பணியாற்றத் தொடங்கினார், 1993 ஆம் ஆண்டில் வாஷிங்டன், டி.சி., செயலகத்திற்கு தொலைத்தொடர்புகளைப் பதிவு செய்வதற்காக மாற்றப்பட்டார். பின்னர் 1996 ஆம் ஆண்டில் இலண்டன் செயலகத்திற்கு மாற்றப்பட்டார். இவர் 1994 ஆம் ஆண்டு அக்டோபரில் *ஸ்ட்ராடிவாரியஸ் வயலின் ஹைவே ஆன்ரேம்ப்பில்* கண்டறியப்பட்ட குற்றச்சாட்டின் கதை என்ற கட்டுரையையும் 2000 ஆண்டு சூன் மாதத்தில் ஈரானிய பாப் இசையின் கதை என்ற கட்டுரையையும் எழுதினார். இவரது மிகவும் குறிப்பிடத்தக்க விசாரணைகள், பால்கன்சில் இனப்பிரிவு சார்ந்த போர்களைப் பதிவு செய்திருந்தது ஆகும். அங்கு இவர் கொசோவோவில் நடந்த உறுதிபடுத்தப்படாத குற்றஞ்சாட்டப்பட்ட இனப்படுகொலையின் குற்றச்சாட்டுகள் குறித்துத் துப்பறிந்தது, கார்டூமின் இராணுவ வசதி மீதான குற்றஞ்சாட்டப்பட்ட அமெரிக்க ஏவுகணைத் தாக்குதல் குறித்த விசாரணை மேற்கொண்டது போன்றவை அடங்கும்.  
பின்னர், இவர் மரியன்னே வான் நேயன்ஹோஃப்பைச் சந்தித்து மணந்து கொண்டார். இவரது மகன், ஆடம் டேனியல் பெர்ல், பெர்லின் மரணத்திற்கு மூன்று மாதத்திற்குப் பிறகு மே 28, 2002 ஆம் ஆண்டில் பாரிசில் பிறந்தார்.
# டேனியல் பெர்ல்

## கடத்துதல்

2002 ஆம் ஆண்டு சனவரி 23 ஆம் நாளில், கராச்சி நகரின் மையப்பகுதியில் *வில்லேஜ் உணவுவிடுதியில்* சேக் முபாரக் அலி கிலானியுடன் நேர்காணலுக்காக சென்று கொண்டிருந்த போது, பெர்ல் மெட்ரோபோல் உணவகத்துக்கு அருகில் *பாகிஸ்தானி அரசுரிமையின் மறுசீரமைப்புக்கான தேசிய இயக்கம்* என்று தங்களை அழைத்துக்கொண்ட போராளிக் குழுவால் கடத்தப்பட்டார். ஹரகத் உல்-அன்சார்/ஹரகத்-உல்-முஜாஹிதீன் மற்றும் பின்னர் ஜெய்ஷ்-இ-முகமது உறுப்பினரான அகமது உமர் சயீத் ஷேக், கடத்தலைத் திட்டமிட்டு நிறைவேற்றியதாக ஒப்புக்கொண்டுள்ளார், ஆனால் பெர்லின் கொலையில் தான் சம்பந்தப்பட்டிருப்பதை மறுத்தார். பெர்லின் தலையைத் துண்டிக்கும் காணொலி "பாகிஸ்தான் இறையாண்மையை மீட்டெடுப்பதற்கான தேசிய இயக்கம்" என்ற புனைப்பெயரின் கீழ் ஜெய்ஷ்-இ-முகமது மூலம் வெளியிடப்பட்டது, மேலும் ஜெய்ஷ் உறுப்பினர் அம்ஜத் ஃபரூகி கடத்தல் மற்றும் கொலையில் ஈடுபட்டிருந்ததாக தெரிவிக்கப்பட்டது. 2011 சனவரியில் *சென்டர் ஃபார் பப்ளிக் இன்டெக்ரிட்டி* (CPI) மற்றும் *இன்டர்நேஷனல் கன்சோர்டியம் ஆஃப் இன்வெஸ்டிகேட்டிவ் ஜர்னலிஸ்ட்ஸ்* (ICIJ) தயாரித்த அறிக்கையில், ஹரகத்-உல்-ஜிஹாத் அல்-இஸ்லாமி மற்றும் சிபா-இ-சஹாபா பாகிஸ்தான் போன்ற பிற பாகிஸ்தானி பயங்கரவாத குழுக்களின் உறுப்பினர்களும் பெர்லின் கடத்தல் மற்றும் கொலையில் ஈடுபட்டிருந்ததாகக் கூறப்பட்டது அறிக்கையின் முதன்மை ஆசிரியர் பெர்லின் நண்பரும் பாகிஸ்தானில் அவரது சகாவுமான பத்திரிகையாளர் அஸ்ரா நொமானி ஆவார். மேற்கூறிய அனைத்து குழுக்களும் லஷ்கர்-இ-உமர் குடையின் கீழ் செயல்பட்டன. பெர்ல் பாகிஸ்தான் தொழிலதிபர் சவுத் மேமோனுக்கு சொந்தமான கராச்சியில் உள்ள அல்-காய்தாவின் பாதுகாப்பு இல்லத்தில் தடுத்து வைக்கப்பட்டு பின்னர் கொல்லப்பட்டார். மற்றொரு அல்-காய்தா தலைவரான மதியூர் ரெஹ்மானும் கடத்தலில் ஈடுபட்டிருந்ததாக அடையாளம் காணப்பட்டுள்ளார்.  
பெர்ல் ஒரு உளவாளி என்று போராளிகள் கூறினார்கள், மேலும் ஹாட்மெயில் மின்னஞ்சல் முகவரியைப் பயன்படுத்தி, அனைத்து பாகிஸ்தான் பயங்கரவாத கைதிகளை விடுவிப்பது மற்றும் பாகிஸ்தான் அரசாங்கத்திற்கு அமெரிக்கா நிறுத்தி வைத்திருந்த F-16 போர் விமானங்களின் விநியோகத்தை விடுவிப்பது உள்ளிட்ட பல்வேறு கோரிக்கைகளை அமெரிக்காவுக்கு அனுப்பினர்.  
அதில் இருந்த செய்தியில் ஒரு பகுதி பின்வருமாறு:
<blockquote>
"நாங்கள் இன்னும் ஒரு நாள் அவகாசம் தருகிறோம், அதற்குள் அமெரிக்கா எங்களது கோரிக்கைகளை நிறைவேற்றவில்லை என்றால், நாங்கள் டேனியலைக் கொன்று விடுவோம். பின்னர் இந்தச் சுழற்சி தொடரும், மேலும் எந்த அமெரிக்கப் பத்திரிகையாளரும் பாகிஸ்தானில் நுழைய முடியாது."</blockquote>  
பெர்ல் கைவிலங்கு மாட்டப்பட்ட நிலையில் அவரது தலையில் துப்பாக்கியை வைத்திருக்கும்படியான மற்றும் செய்தித்தாளை வைத்திருக்கும் புகைப்படங்கள் இணைக்கப்பட்டிருந்தன. பெர்லின் பதிப்பாசிரியரிடமிருந்தும் அவரது மனைவி மரியன்னேவிடம் இருந்து கோரப்பட்ட வேண்டுதல்களை அவர்கள் செவிசாய்க்கவில்லை.
# டேனியல் பெர்ல்

## கடத்துதல்

### தலையைத் துண்டித்தல்

ஒன்பது நாட்களுக்குப் பிறகு, பெர்ல் தலை துண்டிக்கப்பட்டு கொலை செய்யப்பட்டார். மே 16 இல் கராச்சியில் இருந்து சுமார் 30 மைல்கள் வடக்கில் உள்ள கடாப்பில் மேலோட்டமான புதைகுழியில், கடத்தல் காரர்களால் புகைப்படம் எடுக்கப்பட்ட போது பெர்ல் அணிந்திருந்த டிராக்சூட்டின் ஜாக்கெட்டுடன் அவரது வெட்டுண்ட தலை மற்றும் வெட்டப்பட்ட அவரது சிதைந்த உடலின் பத்து பாகங்கள் கண்டெடுக்கப்பட்டன. அவரது உடலின் எஞ்சிய பகுதிகளைக் காவல்துறை தேடிய போது, பாகிஸ்தானில் மிகவும் அதிகமாக சமுகப் பணிகள் செய்துவருபவர்களில் ஒருவரான அப்துல் சட்டார் எதி தனிப்பட்ட முறையில் துடிப்புடன் செயலாற்றி அனைத்து பத்து பகுதிகளையும் சேகரித்து பிணவறைக்கு அனுப்பினார். பெர்லின் உடல் அமெரிக்காவிற்குத் திரும்பத் தரப்பட்டது, மேலும் கலிபோர்னியா, லாஸ் ஏஞ்சலிசில் உள்ள மவுண்ட் சினாய் நினைவுப் பூங்கா கல்லறையில் அடக்கம் செய்யப்பட்டது. இவரது மரணத்தைத் தொடர்ந்து வந்த காணொலி (அடுத்த பகுதியைப் *பார்க்க*) நிகழ்வுகளைத் தெளிவுபடுத்தியது.
# டேனியல் பெர்ல்

## கைதுகள்

கராச்சி காவல்துறையால் பிணைய மீட்பிற்காக அனுப்பப்பட்ட மின்னஞ்சலை வைத்து IP முகவரியைக் கண்டறிந்த பிறகு, மூன்று சந்தேகத்திற்குரிய நபர்கள் பிடிபட்டனர். அந்தக் கைதுகள் பாகிஸ்தானிய துப்பறியும் நிபுணர் மிர் ஜுபாயிர் மஹ்மூத், பாகிஸ்தான் CIA கணினி வல்லுநர்களின் உதவி பெற்று விசாரணை செய்த பிறகு நடைபெற்றன. கடத்தலுக்கு முக்கியமூலமாகச் செயல்பட்ட அகமது ஓமர் சாயித் ஷேக், முன்னால் ISI அதிகாரி பிரிக். எய்ஜாஸ் ஷாவிடம் சரணடைந்தார், அவர் ஷேக்கின் இருப்பிடத்தகவல் பற்றி ஒருவாரம் முழுவதும் கராச்சி காவல் துறைக்கு மறைத்து வைத்திருந்தார். அகமது ஓமர் சாயித் ஷேக் 1994 ஆம் ஆண்டில் இந்தியாவில் மேற்கத்திய சுற்றுலாப் பயணிகள் கடத்தப்பட்டதுடன் தொடர்பில் இந்தியச் சிறையில் இருந்தவர், மேலும் டிசம்பர் 1999 ஆம் ஆண்டில் இந்திய ஏர்லைன்ஸ் விமானம் 814 பயணிகளுடன் கடத்தப்பட்டத்தை விடுவிப்பதற்குப் பரிமாற்றமாக இந்திய அரசாங்கத்தால் விடுதலை செய்யப்பட்டார்.  
அந்த நேரத்தில் பெர்லின் தந்தை அவரது இஸ்ரேலியக் குடியுரிமை விசாரணையின் மீது ஏதேனும் தீய விளைவுகளை ஏற்படுத்திவிடுமோ என்று பயந்தார். 2002 மார்ச் 21-இல், பாகிஸ்தானில், அகமது ஓமர் சாயித் சேக் மற்றும் மூன்று மற்ற சந்தேகத்திற்குரியவர்கள் டேனியல் பெர்லின் கடத்தல் மற்றும் கொலையில் அவர்களது பங்களிப்புக்காகக் குற்றஞ்சாட்டப்பட்டனர். அவர்கள் 2002-ஆம் ஆண்டு சூலை 15-இல் குற்றவாளிகள் எனத் தீர்ப்பளிக்கப்பட்டனர், மேலும் ஷேக்குக்கு மரண தண்டனை விதிக்கப்பட்டது. ஷேக் அவரது மரணதண்டனைக்கு எதிராக மேல்முறையீடு செய்தார், ஆனால் அவரது வழக்கின் விசாரணை தொடர்ந்து 30 முறைகளுக்கும் மேலாக ஒத்தி வைக்கப்பட்டது, மேலும் தீர்மானமான தேதி எதுவும் நிர்ணயிக்கப்படவில்லை.  
2007-ஆம் ஆண்டு மார்ச் மாதம் 10 ஆம் நாளில், ஓசாமா பின் லேடனின் கீழ் மூன்றாவது ஆணையிடுபவராகக் கூறப்படும் அல் கொய்தா செயலாளராகக் குற்றஞ்சாட்டப்படும் காலித் ஷேக் முகமது டேனியல் பெர்லின் கொலைக்கான அவரது போராளி நிலைத் திறனாய்வுத் தீர்ப்பாயத்திற்கு முன்பு, பொறுப்பேற்க வேண்டும் என வலியுறுத்தப்பட்டது. அவர் டேனியல் பெர்லின் தலையைத் துண்டித்தார் என வலியுறுத்தப்பட்டது. அவரது தீர்ப்பாய விசாரணையின் போது ஒப்புதல் வாக்குமூலம் படிக்கையில், காலித் ஷேக் முகமதுவின் பதிவில் பின்வருவன தொடர்ந்தது:  
<blockquote>நான் எனது ஆசிர்வாதம் பெற்ற வலது கரத்துடன் பாகிஸ்தான், கராச்சியில் அமெரிக்க யூத டேனியல் பெர்லின் தலையைத் துண்டித்தேன்.</blockquote>  
இந்த ஒப்புதல் தொடர் வார்த்தை, அவரது இரகசியமான CIA விசாரணை மையத்தின் சர்ச்சைக்குரிய குறுக்கு விசாரணையில் இடம்பெற்ற வார்த்தைகளில் இருந்து 2002 ஆம் ஆண்டில் வெளிவந்தது.  
அப்போதைய-பாகிஸ்தான் ஜனாதிபதி பெர்வெஸ் முஷாரஃப் அவரது *இன் த லைன் ஆஃப் ஃபயர்* புத்தகத்தில் சில நேரத்தில் இரட்டை ஏஜண்டாக இருந்த MI6 இன் ஏஜன்ட் மூலமாக பெர்ல் கொலை செய்யப்பட்டார் என்று குறிப்பிட்டிருந்தார்.
# டேனியல் பெர்ல்

## குறிப்புதவிகள்

- - 'ஃபஹாத் நசீம், பெர்லைக் கடத்திய மூன்று போராளிகளில் ஒருவராகக் குற்றஞ்சாட்டப்பட்ட இவர், நேற்று நீதிபதிகள் முன்னிலையில், பெர்ல் கடத்தப்பட்டதற்கான காரணம் அவர் "ஒரு யூதர், மேலும் அவர் இஸ்லாத்திற்கு எதிராகப் பணியாற்றுகிறார்" என்று தெரிவித்தார்'.  
- - தெரியாத நிலையப் பற்றிப் பேசிய 'புலனாய்வு அதிகாரி, அமெரிக்க புலனாய்வுத்துறையிடம் இருந்து வந்த தகவல் பாகிஸ்தானி விசாரணை நடத்துபவர்களுக்கு இதனுடன் தொடர்புடையதைக் கண்டறிவதற்கு உதவிகரமாக இருக்கிறது என்று தெரிவித்தார். மார்ச் 2002 இல் பிடிக்கப்பட்ட அல் கொய்தாவின் செயல்பாடுகளின் முன்னால் தலைவர் காலித் ஷேக் முகமதுவிடம் இருந்து பெற்ற தகவல், விசாரணைக்கு உதவிரமாக இருக்கிறது என்று அவர் தெரிவித்தார். அமெரிக்க அதிகார்கள் திரு. பெர்லை உண்மையில் கொன்றவர் திரு. முகமதுவாகத்தான் இருக்கும் என நம்புவதாகத் தெரிவித்தனர்.'  
-
# டேனியல் பெர்ல்

## கூடுதல் வாசிப்பு

- லெவி, பெர்னார்ட்-ஹென்றி, *ஊ கில்ல்ட் டேனியல் பெர்ல்?* , மெல்வில்லெ ஹவுஸ் வெளியீடு, 2003.
- பெர்ல், டேனியல், *அட் ஹோம் இன் த வேர்ல்ட்: கலக்டட் ரைட்டிங்ஸ் ஃப்ரம் த வால் ஸ்ட்ரீட் ஜர்னல்* , நியூயார்க்: ஃப்ரீ பிரஸ், ஜூன் 2002.
- பெர்ல், மரியன்னெ மற்றும் சாரா கிரிச்டன், *எ மைட்டி ஹார்ட்: த பிரேவ் லைஃப் அண்ட் டெத் ஆஃப் மை ஹஸ்பண்ட், டேனி பெர்ல்* , நியூயார்க்: ஸ்க்ரைப்னர், 2003.
- பெர்ல், ரூத் மற்றும் ஜுடியா எட்ஸ். *ஐ எம் ஜூவிஷ்: பெர்சனல் ரிஃப்ளக்சன்ஸ் இன்ஸ்பையர்ட் பை த லாஸ்ட் வேர்ட்ஸ் ஆஃப் டேனியல் பெர்ல் * . ஜீயிஷ் லைட்ஸ் வெளியீடு, ஜனவரி 2004. .
# சிட்ரிக் அமிலம்

ஒவ்வோர் ஆண்டும் இரண்டு மில்லியன் டன் சிட்ரிக் அமிலம் உற்பத்தி செய்யப்படுகிறது. ஓர் அமிலமாக்கியாகவும், சுவையூட்டும் பொருளாகவும், கொடுக்கிணைப்புக் கரணியாகவும் சிட்ரிக் அமிலம் பரவலாகப் பயன்படுத்தப்படுகிறது.  
சிட்ரேட்டு என்ப்படுவது சிட்ரிக் அமிலத்தினுடைய ஒரு வழிப்பெறுதியாகும். அதாவது சிட்ரிக் அமிலத்தின் உப்புகள் அல்லது எசுத்தர்கள் சிட்ரேட்டுகள் எனப்படுகின்றன. சிட்ரேட்டு என்பது ஒரு பல்லணு அயனியாகும். முச்சோடியம் சிட்ரேட்டை உப்புக்கு எடுத்துக்காட்டாவும், மூவெத்தில் சிட்ரேட்டை எசுத்தருக்கு எடுத்துக்காட்டாகவும் கூறலாம். உப்பினுடைய ஒரு பகுதியாக இருக்கும்போது சிட்ரேட்டின் மூலக்கூற்று வாய்ப்பாட்டை அல்லது என்று எழுதலாம்.
# சிட்ரிக் அமிலம்

## இயற்கைத் தோற்றம்

எலுமிச்சை, ஆரஞ்சு, தேசிப்பழம் போன்ற கிச்சிலி வகை பழங்களில் சிட்ரிக் அமிலத்தின் செறிவு அதிக அளவில் உள்ளது.
சிட்ரிக் அமிலம் பல்வேறு பழங்கள் மற்றும் காய்கறிகளில், குறிப்பாக கிச்சிலி வகை பழங்களில் அதிகமாக காணப்படுகிறது. எலுமிச்சை மற்றும் தேசிப்பழங்களில் அதிக செறிவுகளில் சிட்ரிக் அமிலம் உள்ளது. எலுமிச்சைப் பழத்தின் உலர் எடையில் 8 சதவீதம் சிட்ரிக் அமிலமாக இருக்கும் (47கி/லி) எனவும் அளவிடப்பட்டுள்ளது. ஆரஞ்சுப் பழம் மற்றும் திராட்சைப் ப்ழங்களில் சிட்ரிக் அமிலத்தின் செறிவு 0.005 மோல்/லி என்ற அளவிலும் எலுமிச்சை மற்றும் தேசிப்பழங்களில் இச்செறிவு 0.30 மோல்/லிட்டர் என்ற அளவிலும் வேறுபடுகிறது. இந்த மதிப்புகள் பயிர் வகை மற்றும் பழம் வளர்ந்த சூழ்நிலையைப் பொறுத்து ஒரே இனங்களுக்குள்லேயும் கூட மாறுபடும்.  
சிட்ரிக் அமிலம் முதன்முதலில் 1784 ஆம் ஆண்டில் வேதியியலாளர் கார்ல் வில்லெம் சீலே என்பவரால் தனிமைப்படுத்தப்பட்டது. அவர் அதை எலுமிச்சை சாற்றில் இருந்து படிகமாக்கினார்.
# சிட்ரிக் அமிலம்

## தொழில்துறை அளவு

தொழில்துறை அளவிலான சிட்ரிக் அமில உற்பத்தி முதன்முதலில் இத்தாலிய கிச்சிலிப் பழத் தொழிலின் அடிப்படையில் 1890 ஆம் ஆண்டு தொடங்கியது. பழச்சாற்றுடன் நீரேற்றப்பட்ட சுண்ணாம்பை (கால்சியம் ஐதராக்சைடு) சேற்த்து சூடாக்கப்பட்டு கால்சியம் சிட்ரேட்டு உருவாக்கப்பட்டது. பின்னர் இது தனிமைப்படுத்தப்பட்டு நீர்த்த கந்தக அமிலத்தைப் பயன்படுத்தி மீண்டும் சிட்ரிக் அமிலமாக மாற்றப்பட்டது. மற்றும் மருந்து நிறுவனமான பைசர் இரண்டு ஆண்டுகளுக்குப் பிறகு இந்த நுட்பத்தைப் பயன்படுத்தி தொழில்துறை அளவிலான சிட்ரிக் அமில உற்பத்தியைத் தொடங்கியது. இதைத் தொடர்ந்து 1929 ஆம் ஆண்டில் சிட்ரிக் பெல்சு நிறுவனமும் இந்நடவடிக்கையில் இறங்கியது.  
சிட்ரிக் அமிலம் தயாரிப்பதற்கான முக்கிய தொழில்துறை வழிமுறையாக இன்றும் இம்முறை பயன்படுத்தப்படுகிறது. அசுபெரிகசு நைகர் பூஞ்சை சுக்ரோசு அல்லது குளுக்கோசு கொண்ட ஊடகத்தில் சேர்க்கப்பட்டு சிட்ரிக் அமிலம் தயாரிக்கப்படுகிறது. மதுபானம், வெல்லப்பாகு, நீராற்பகுப்புக்கு உட்படுத்தப்பட்ட சோள மாவு அல்லது பிற மலிவான, சர்க்கரை கரைசல் போன்றவை இச்சக்கரைகளுக்கான ஆதார மூலங்களாகும். வினையில் உருவான விளைபொருளிலிருந்து பூஞ்சையை வடிகட்டியபிறகு சிட்ரிக் அமிலம் தயாரிக்க கால்சியம் ஐதராக்சைடு சேர்க்கப்படுகிறது. உருவாகும் கால்சியம் சிட்ரேட்டுடன் கந்தக அமிலத்தைச் சேர்த்து சூடாக்கினால் கிச்சிலிப் பழவகை சாறுகளிலிருந்து நேரடியாகப் பிரித்தெடுப்பதைப் போலவே சிட்ரிக் அமிலம் கிடைக்கிறது.  
2018 ஆம் ஆண்டில் உலகளாவிய சிட்ரிக் அமில உற்பத்தி 2,000,000 டன்களுக்கு மேல் இருந்தது. இந்த அளவின் 50 சதவீதத்திற்கும் அதிகமா சிட்ரிக் அமிலம் சீனாவில் தயாரிக்கப்பட்டது. பானங்களில் அமிலத்தன்மை சீராக்கியாக 50 சதவீதத்திற்கும் அதிகமான சிட்ரிக் அமிலம் பயன்படுத்தப்பட்டது. மற்ற உணவுப் பயன்பாடுகளுக்கு 20 சதவீதமும், 20 சதவீதம் சலைவைத் தொழிலுக்காகவும், எஞ்சியுள்ள 10 சதவீதமும் அழகியல், மருந்து மற்றும் வேதித்துறையிலும் பயன்படுத்தப்பட்டது.
# சிட்ரிக் அமிலம்

## வேதிப்பண்புகள்

சிட்ரிக் அமிலம் நீரற்ற நீரிலி வடிவமாகவோ அல்லது ஒற்றைநீரேற்றாகவோ தயாரிக்கப்படுகிறது. நீரற்ற வடிவம் சூடான நீரில் இருந்து படிகமாக்குகிறது, அதே நேரத்தில் சிட்ரிக் அமிலம் குளிர்ந்த நீரில் இருந்து படிகமாக்கப்படும் போது ஒற்றைநீரேற்று உருவாகிறது. ஒற்றைநீரேற்றை சுமார் 78 பாகை செல்சியசு வெப்பநிலைக்கு சூடேற்றி நீரற்ற வடிவமாக மாற்றலாம். சிட்ரிக் அமிலம் முழுமையான (நீரற்ற) எத்தனாலில் (எத்தனாலின் 100 பாகங்களுக்கு 76 பாகங்கள் சிட்ரிக் அமிலம்) என்ற அளவில் 15 ° செல்சியசு வெப்பநிலையில் கரைகிறது. சுமார் 175 ° செல்சியசு வெப்பநிலைக்கு மேல் கார்பன் டை ஆக்சைடு இழப்புடன் சிதைகிறது.  
சிட்ரிக் அமிலம் 25 பாகை செல்சியசு வெப்பநிலையில் 3.128, 4.761 மற்றும் 6.396 இன் சுழிய அயனி வலிமைக்கு கூடுதலாக்கப்பட்ட காடித்தன்மை எண் மதிப்புகளைக் கொண்ட ஒரு மும்மூல அமிலமாகும். ஐதராக்சில் குழுவின் காடித்தன்மை எண் மதிப்பு 14.4 என கார்பன்-13 அணு காந்த அதிர்வு மூலம் கண்டறியப்பட்டது.
சிட்ரிக் அமிலத்தின் கரைசல்கள் காரகாடித்தன்மைச் சுட்டெண் மதிப்பு 2 மற்றும் 8 என்ற அளவுக்கு இடையில் உள்ள தாங்கல் கரைசல்களாகும் என்பதை அருகிலுள்ள விவரக்குறிப்பு வரைபடம் காட்டுகிறது. காரகாடித்தன்மைச் சுட்டெண் மதிப்பு 7 என்ற அளவைச் சுற்றியுள்ள உயிரியல் அமைப்புகளில், சிட்ரேட் அயனி மற்றும் மோனோ-ஐதரசன் சிட்ரேட்டு அயனி ஆகிய இரண்டு இனங்கள் உள்ளன. உப்பு சோடியம் சிட்ரேட் 20எக்சு என்ற அடர்த்தி கொண்ட தாங்கல் கரைசல் பொதுவான பயன்பாட்டிற்கு ஓர் எடுத்துக்காட்டாகும். உயிர்வேதியியல் ஆய்வுகளுக்காக தொகுக்கப்பட்ட அட்டவணைகள் கிடைக்கின்றன.  
மறுபுறம், சிட்ரிக் அமிலத்தின் 1 மில்லிமோலார் கரைசலின் காடித்தன்மை எண் மதிப்பு 3.2 ஆக இருக்கும். ஆரஞ்சு மற்றும் எலுமிச்சை போன்ற கிச்சிலி வகை பழங்களின் பழச்சாறுகளின் காடித்தன்மை எண் சிட்ரிக் அமிலத்தின் செறிவைச் சார்ந்து உள்ளது. சிட்ரிக் அமிலத்தின் அதிக செறிவு குறைந்த காடித்தன்மை எண்ணை ஏற்படுத்துகிறது.  
சேர்மத்தை படிகமாக்குவதற்கு முன் காடித்தன்மை எண்ணை கவனமாக சரிசெய்வதன் மூலம் சிட்ரிக் அமிலத்தின் அமில உப்புகளை தயாரிக்க முடியும். உதாரணத்திற்கு சோடியம் சிட்ரேட்டு தயாரிப்பை பார்க்கவும்.  
சிட்ரேட்டு அயனி உலோக நேர்மின் அயனிகளுடன் சேர்ந்து அணைவுச் சேர்மங்களை உருவாக்குகிறது. கொடுக்கிணைப்பு விளைவு காரணமாக இந்த அணைவுச் சேர்மங்கலின் உருவாக்கத்திற்கான நிலைத்தன்மை மாறிலிகள் மிகவும் அதிகமாகும். இதன் விளைவாக, சிட்ரேட்டு அயனி கார உலோக நேர்மின் அயனிகளுடன் கூட அணைவுச் சேர்மங்களை உருவாக்குகிறது. இருப்பினும், மூன்று கார்பாக்சிலேட்டு குழுக்களையும் பயன்படுத்தி ஒரு கொடுக்கிணைப்பு அணைவுச் சேர்மம் உருவாகும்போது, கொடுக்கிணைப்பு வளையங்கள் 7 மற்றும் 8 உறுப்பினர்களைக் கொண்டுள்ளன. இவை பொதுவாக சிறிய கொடுக்கிணைப்பு வளையங்களை விட வெப்ப இயக்கவியல் ரீதியாக குறைவான நிலைப்புத்தன்மையுடன் இருக்கும். இதன் விளைவாக, அம்மோனியம் பெரிக் சிட்ரேட்டில் உள்ளது போலவே, (·2). ஐதராக்சில் குழுவானது புரோட்டான் நீக்கம் செய்யப்பட்டு அதிக நிலைப்புத் தன்மை கொண்ட 5
உறுப்பினர் கொடுக்கிணைப்பு வளையம் கொண்டதாக உருவாகும்.  
சிட்ரிக் அமிலமானது அதன் மூன்று கார்பாக்சிலிக் அமிலக் குழுக்களில் ஒன்று அல்லது அதற்கு மேற்பட்டவற்றில் எசுத்தராக்கம் செய்யப்பட்டு பல்வேறு வகையான ஒற்றை-, இரட்டை-, மூன்று- மற்றும் கலப்பு எசுத்தர்களை உருவாக்குகிறது.
# சிட்ரிக் அமிலம்

## உயிர்வேதியியல்

### சிட்ரிக் அமில சுழற்சி

சிட்ரேட்டு என்பது சிட்ரிக் அமில சுழற்சியில் ஓர் இடைநிலை விளைபொருளாகும். முக்கார்பாக்சிலிக் அமில சுழற்சி அல்லது கிரெப்சு சுழற்சி என்றும் இது அழைக்கப்படுகிறது. இச்சுழற்சியானது விலங்குகள், தாவரங்கள் மற்றும் பாக்டீரியாக்களுக்கான மைய வளர்சிதை மாற்ற பாதையாகும். சிட்ரேட் சிந்தேசு நொதி ஆக்சலோ அசிட்டேட்டின் ஒடுக்கத்தை அசிடைல் இணை நொதி A உடன் இணைந்து சிட்ரேட்டு உருவாக்கத்திற்கு வினையூக்கம் செய்கிறது. சிட்ரேட்டு பின்னர் அகோனிடேசின் அடி மூலக்கூறாக செயல்பட்டு அகோனிடிக் அமிலமாக மாற்றப்படுகிறது. ஆக்சலோ அசிட்டேட்டின் மீளுருவாக்கம் மூலம் சுழற்சி முடிவடைகிறது. இரசாயன வினைகளின் தொடர் என்பது உயர்ந்த உயிரினங்களில் உள்ள உணவில் இருந்து பெறப்பட்ட ஆற்றலில் மூன்றில் இரண்டு பங்கின் மூலமாகும். ஆன்சு அடோல்ஃப் கிரெப்சு இந்த கண்டுபிடிப்புக்காக 1953 ஆம் ஆண்டு உடலியல் அல்லது மருத்துவத்திற்கான நோபல் பரிசைப் பெற்றார்.  
குறிப்பாக ஈ. கோலை போன்ற சில பாக்டீரியாக்கள் அவற்றின் முக்கார்பாக்சிலிக் அமிலச் சுழற்சியின் ஒரு பகுதியாக சிட்ரேட்டை தங்களுக்குள்ளேயே உற்பத்தி செய்து உட்கொள்ளலாம். ஆனால் உயிரணுவிற்குள் இறக்குமதி செய்யத் தேவையான நொதிகள் இல்லாததால் அந்த உணவை அவற்றால் உணவாகப் பயன்படுத்த முடியாது. இரிச்சர்டு லென்சுகியின் நீண்ட கால பரிணாம பரிசோதனையின் போது சிட்ரேட்டைக் கொண்ட குறைந்தபட்ச குளுக்கோசு ஊடகத்தில் பல்லாயிரக்கணக்கான பரிணாமங்களுக்குப் பிறகு, சிட்ரேட்டின் மீது உயிர்வளி நாட்ட முறையில் வளரும் திறனுடன் ஒரு மாறுபாடு ஈ.கோலை உருவானது. லென்சுகியின் மாணவர் சக்கரி பிளவுண்ட்டு மற்றும் சக பணியாளர்கள் இந்த புதிய மாறுபாட்டு பாக்டீரியாவை பண்புகள் எவ்வாறு உருவாகின்றன என்பதற்கான ஒரு மாதிரியாக எடுத்துக் கொண்டு ஆய்வு செய்தனர். பல முந்தைய "சாத்தியமான" பிறழ்வுகளின் குவிப்பு காரணமாக ஓர் அரிய நகல் பிறழ்வு காரணமாக இந்த தோற்றம் ஏற்பட்டது என்பதற்கான பல ஆதாரங்களை அவர்கள் கண்டறிந்தனர். அதன் அடையாளம் மற்றும் விளைவுகள் இன்னும் ஆய்வில் உள்ளன. புதிய பாக்டீரியா பண்பின் பரிணாமம், பரிணாம வளர்ச்சியில் வரலாற்று தற்செயல்களின் பங்கிற்கு குறிப்பிடத்தக்க உதாரணமாகக் கருதப்படுகிறது.
# சிட்ரிக் அமிலம்

## பயன்பாடுகள்

### உணவும் பானமும்

சிட்ரிக் அமிலம் வலிமையான உண்ணக்கூடிய அமிலங்களில் ஒன்றாக இருப்பதால், சிட்ரிக் அமிலத்தின் ஆதிக்கம் உணவு மற்றும் பானங்கள், குறிப்பாக குளிர்பானங்கள் மற்றும் மிட்டாய்களில் ஒரு சுவையூட்டும் பொருளாகவும் பாதுகாக்கும் பொருளாகவும் பயன்படுத்தப்படுகிறது. அமெரிக்காவில் சிட்ரிக் அமிலத்திற்கான தூய்மைத் தேவைகள் உணவுச் சேர்க்கைக்கான உணவு இரசாயனங்கள் ஆவணங்களில் வரையறுக்கப்படுகின்றன. அமெரிக்க்காவின் மருத்துவ செய்ட்தி இதழிதை வெளியிட்டது.  
சிட்ரிக் அமிலம் பனிக்கூழில் கொழுப்புகளை பிரிக்காமல் இருக்க ஒரு குழம்பாக்கும் முகவராகவும், சுக்ரோசு படிகமயமாக்கலைத் தடுக்க சர்க்கரையில் அல்லது புதிய எலுமிச்சை சாறுக்கு பதிலாக சமையலில் சேர்க்கலாம். சிட்ரிக் அமிலம் சோடியம் பைகார்பனேட்டுடன் பலவிதமான உட்கொள்ளும் பொருள்களில் பயன்படுத்தப்படுகிறது, (எ.கா. பொடிகள் மற்றும் மாத்திரைகள்) மற்றும் தனிப்பட்ட உடல்நல பொருட்கள் (எ.கா., குளியல் சோப்புகள், அழுக்கு நீக்கிகள்) போன்றவை எடுத்துக் காட்டுகளாகும். உலர் தூள் வடிவில் விற்கப்படும் சிட்ரிக் அமிலம் பொதுவாக சந்தைகளில் மற்றும் மளிகை கடைகளில் "புளிப்பு உப்பு" என்ற பெயரில் விற்கப்படுகிறது. இதன் தோற்றம் சாதாரண உப்புடன் ஒத்திருக்கிறது.
# சிட்ரிக் அமிலம்

## பயன்பாடுகள்

### துப்புரவு மற்றும் கொடுக்கிணைப்பு முகவர்

சிட்ரிக் அமிலம் ஒரு சிறந்த கொடுக்கிணைப்பு முகவராகும். இது உலோகங்களை கரையக்கூடியதாக உருவாக்கி பிணைக்கிறது. கொதிகலன்கள் மற்றும் ஆவியாக்கிகளில் இருந்து சுண்ணாம்பு அளவைக் குறைக்கவும் ஊக்கப்படுத்தவும் இது பயன்படுகிறது. 1950 ஆம் ஆண்டுகளில் இதற்கு மாற்று கண்டறியப்பட்டது.  
தொழில்துறையில், இது எஃகு துருவைக் கரைக்கவும், துருப்பிடிக்காத எஃகுகளை செயலிழக்கச் செய்யவும் பயன்படுகிறது.
# சிட்ரிக் அமிலம்

## பயன்பாடுகள்

### அழகுசாதனப் பொருட்கள், மருந்துகள், உணவுசேர் பொருட்கள் மற்றும் உணவுகள்

பாலேடு, கூழ்மங்கள், நீர்மங்கள் போன்றவற்றில் அமிலத்தன்மையாகப் பயன்படுத்தப்படுகிறது. உணவுகள் மற்றும் உணவு சேர் பொருட்களில் பயன்படுத்தப்படுகிறது. அமிலத்தன்மை, கொடுக்கிணைப்பு முகவர், பாகுமையாக்குதல் போன்ற தொழில்நுட்ப அல்லது செயல்பாட்டு விளைவுக்காக சேர்க்கப்பட்டால், இதை ஒரு செயலாக்கி என்ற பிரிவாக வகைப்படுத்தப்படலாம்.  
சிட்ரிக் அமிலம் ஒரு ஆல்பா ஐதராக்சி அமிலம் மற்றும் இரசாயன தோல் உரித்தல்களில் செயலில் உள்ள பொருளாகும்.  
சிட்ரிக் அமிலம் பொதுவாக பழுப்பு எராயினின் கரைதிறனை அதிகரிக்க ஓர் இடையகமாகப் பயன்படுத்தப்படுகிறது.  
வைரசு எதிர்ப்புப் பண்புகள் கொண்ட முக திசுக்களின் உற்பத்தியில் செயலில் உள்ள பொருட்களில் ஒன்றாக சிட்ரிக் அமிலம் பயன்படுத்தப்படுகிறது.
# சிட்ரிக் அமிலம்

## பயன்பாடுகள்

### பிற பயன்கள்

சிட்ரேட்டுகளின் தாங்கல் பண்புகள் வீட்டு துப்புரவாக்கிகள் மற்றும் மருந்துகளில் காடித்தன்மை எண் மதிப்பைக் கட்டுப்படுத்தப் பயன்படுகிறது.  
சிட்ரிக் அமிலம் வெள்ளை வினிகருக்கு மணமற்ற மாற்றாக அமில சாயங்களுடன் துணி சாயமிடுவதற்கு பயன்படுத்தப்படுகிறது.  
சோடியம் சிட்ரேட்டு என்பது பெனடிக்ட்டின் வினைப்பொருளின் ஓர் அங்கமாகும். இது சர்க்கரைகளைக் குறைக்கும் அலவறி மற்றும் பண்பறி பகுப்பாய்ய்வுகள் இரன்டிலும் அடையாளங்களுக்காகப் பயன்படுத்தப்படுகிறது.  
துருப்பிடிக்காத எஃகு செயலிழக்க நைட்ரிக் அமிலத்திற்கு மாற்றாக சிட்ரிக் அமிலத்தைப் பயன்படுத்தலாம்.  
புகைப்படத் திரைப்படத்தை உருவாக்கும் செயல்முறையின் ஒரு பகுதியாக சிட்ரிக் அமிலம் பயன்படுத்தப்படுகிறது. புகைப்படம் உருவாக்கும் கரைசல்கள் காரத்தன்மை கொண்டவையாகும். எனவே ஒரு இலேசான அமிலம் அவற்றின் செயலை விரைவாக நடுநிலையாக்க மற்றும் நிலைநிறுத்தப் பயன்படுகிறது. ஆனால் பொதுவாகப் பயன்படுத்தப்படும் அசிட்டிக் அமிலம் இருண்ட அறையில் ஒரு வலுவான வினிகர் வாசனையை விட்டுச்செல்கிறது.  
சிட்ரிக் அமிலம்/பொட்டாசியம்-சோடியம் சிட்ரேட்டை இரத்த அமில சீராக்கியாகப் பயன்படுத்தலாம். சுவையை மேம்படுத்த சிட்ரிக் அமிலம் சேர்க்கப்படுகிறது.  
உலர்ந்த அல்லது தண்ணீரில் செறிவூட்டப்பட்ட சிட்ரிக் அமிலம் ஒரு சிறந்த பற்றவைப்பு இளக்கியாகும். பற்றவைப்பிற்குப் பின்னர், குறிப்பாக தீப்பற்றக்கூடிய மெல்லிய கம்பிகளால் பற்றவைக்கப்பட்ட பின்னர் உடனடியாக சிட்ரிக் அமிலம் அகற்றப்பட வேண்டும். ஏனெனில் இது இலேசாக அரிக்கும். இது சூடான நீரில் விரைவாக கரையவும் செய்யும்.  
சிறுநீரகக் கற்களைத் தடுக்க கார சிட்ரேட்டை பயன்படுத்தலாம். சிறுநீர் சிட்ரேட் அளவை அதிகரிப்பதன் மூலம், கால்சியம் கற்களைத் தடுப்பதற்கும், சிறுநீரின் காடித்தன்மை மதிப்பை அதிகரிப்பதன் மூலமும், யூரிக் அமிலம் மற்றும் சிசுட்டைன் கற்களைத் தடுப்பதற்கும் இது பயனுள்ளதாக இருக்கும்.
# சிட்ரிக் அமிலம்

## கரிமச் சேர்மங்கள் தயாரிப்பில்

சிட்ரிக் அமிலம் பல கரிமச் சேர்மங்கள் தயாரிப்பில் ஒரு பல்துறை முன்னோடிச் சேர்மமாகும். நீர் நீக்க வழிகள் இட்டாகோனிக் அமிலத்தையும் அதன் நீரிலியையும் தருகின்றன. இட்டாகோனிக் அமில நீரிலியின் வெப்ப மாற்றியத்தின் மூலம் சிட்ராகோனிக் அமிலம் தயாரிக்கலாம். சிட்ரிக் அமிலத்தை உலர் வடித்தலுக்கு உட்படுத்துவதன் மூலம் தேவையான இட்டாகோனிக் அமில நீரிலி பெறப்படுகிறது. கந்தக அமிலத்தைப் பயன்படுத்தி சிட்ரிக் அமிலத்திலிருந்து நீர்நீக்கம் செய்து அகோனிடிக் அமிலம் தயாரிக்கப்படுகிறது. :
:(HO<sub>2</sub>CCH<sub>2</sub>)<sub>2</sub>C(OH)CO<sub>2</sub>H → HO<sub>2</sub>CCH=C(CO<sub>2</sub>H)CH<sub>2</sub>CO<sub>2</sub>H + H<sub>2</sub>O  
சிட்ரிக் அமிலத்தை புகையும் கந்தக அமிலத்தில் கார்பனைல் நீக்கம் செய்து அசிட்டோன் டைகார்பாக்சிலிக் அமிலம் தயாரிக்கப்படுகிறது.
# சிட்ரிக் அமிலம்

## பாதுகாப்பு

சிட்ரிக் அமிலம் ஒரு பலவீனமான அமிலம் என்றாலும், தூய சிட்ரிக் அமிலத்தின் வெளிப்பாடு பாதகமான விளைவுகளை ஏற்படுத்தும். உள்ளிழுப்பதால் இருமல், மூச்சுத் திணறல் அல்லது தொண்டை புண் ஏற்படலாம். அதிகமாக உட்கொண்டால் வயிற்று வலி மற்றும் தொண்டை வலி ஏற்படலாம். தோல் மற்றும் கண்களுக்கு செறிவூட்டப்பட்ட கரைசல்களின் வெளிப்பாடு சிவத்தல் மற்றும் வலியை ஏற்படுத்தும். நீண்ட கால அல்லது மீண்டும் மீண்டும் சாப்பிடுவது பற்களுக்கு பாதிப்பை ஏற்படுத்தலாம்.
# பெருங்காயம்

**பெருங்காயம்** (*Ferula assa-foetida*) (பாரரசீகம்: انگدان *அங்கதான்*), மாற்றுவிதமாக **அசபேடிடா**, (இது **சாத்தானின் சாணம்**, **நாற்றமடிக்கும் பசை**, **கடவுளின் உணவு** என்ற புனைப்பெயர்களிலும் **காயம்** (மலையாளம்), **இங்கு** (பெங்காலி, மராத்தி, குசராத்தி, இந்தி, உருது, நேபாளி), **இங்குவ** (தெலுங்கு), **இன்கு** (கன்னடம்), **பெருங்காயம்** (தமிழ்), என்று பல மொழிப் பெயர்களிலும் அறியப்படுகின்றது. இது பாரசீகத்தை (இன்றைய ஈரான்) பிறப்பிடமாகக் கொண்ட *பெருங்காய* இனம் ஆகும். பெருங்காயம் சமைக்காத பொழுது நெடியுள்ள, வெறுக்கத்தக்க மணத்தைக் கொண்டிருக்கின்றது. ஆனால் இதனை பயன்படுத்தி சமைத்த உணவுகளில் மென்மையான வாசனையையும், சுவையையும் தருவதால் அனைவராலும் விரும்பப்படுகிறது. இது வெங்காய இனப் பூண்டுகளின் மணத்தை நினைவூட்டுகின்றது.
# பெருங்காயம்

## பயன்கள்

### சமைத்தல்

இது சாம்பார் போன்ற கதம்ப காய்கறி உணவுப் பதார்த்தங்களில் சுவையூட்டுப் பொருளாகவும், ஊறுகாய்களில் செரிமானத்திற்கு உதவும் பொருளாகவும் பயன்படுகின்றது. சமைக்காத போது அதிலிருந்து வெளிவரும் துர்நாற்றம் கடுமையாக இருப்பதால், அதை காற்றுப்புகா கொள்கலன்களில் அடைத்து வைக்கப்படுகிறது. அவ்வாறு செய்யாவிட்டால் பெருங்காயத்திலிருந்து வெளிவரும் மணமானது அருகில் வைக்கப்பட்டுள்ள பிற மசாலாப் பொருட்களிலும் தொற்றிக்கொள்ளும். இருப்பினும், அதன் துர்நாற்றம் மற்றும் சுவை ஆகியவை மிதமாகவும் மற்றும் எண்ணெய் அல்லது நெய்யில் சூடாக்கிய அல்லது வதக்கிய வெங்காயம் பூண்டு ஆகியவற்றை நினைவூட்டுகின்றது.
# பெருங்காயம்

## பயன்கள்

### பெருங்குடல் காற்றுநீக்கி

பெருங்காயம் குடலில் உள்ளிருக்கும் நுண்ணுயிரிகளின் வளர்ச்சியைக் குறைக்கின்றது. வாயுத் தொல்லையைக் குறைக்கின்றது.
# பெருங்காயம்

## பயன்கள்

### மருத்துவப் பயன்பாடுகள்

- செரிமான சக்தியை தூண்டுதல்: செரிமானப் பிரச்சினைகள் இருப்பின் பெருங்காயத் தண்ணீர் பலன் தரும். இது உடலின் செரிமானத்தை பாதிக்கும் நச்சுக்கள் இருப்பின் அதை நீக்கி செரிமான அமைப்பை சீராக செயலாற்ற உதவுகிறது. அதோடு வயிற்றின் அமில-கார அளவை சமன் செய்வதால் குடல் இயக்கமும் சீராக இருக்கும்.
- சளிக்காய்ச்சல் எதிர்ப்பு - 1918 ஆம் ஆண்டில் பெருங்காயம் பானிசு இன்புளுயன்சா தொற்று நோயை எதிர்ப்பதற்குப் பயன்படுத்தப்பட்டது. தைவான் நாட்டிலுள்ள “*கயோஹ்சியூங் மருத்துவப் பல்கலைக்கழகத்திலுள்ள*” விஞ்ஞானிகள், பெருங்காயத்தின் வேர்கள் சுவைன் புளு வைரசுH1N1 ஐ கொல்லும் இயற்கையான வைரஸ் எதிர்ப்பு மருந்து சேர்க்கைகளை உற்பத்தி செய்வதாக அறிக்கை வெளியிட்டனர். அமெரிக்க வேதியியல் குமுகத்தின் *நேச்சுரல் புராடக்ட்ஸ்* இதழில் வெளியிடப்பட்ட ஒரு கட்டுரையில், ஆராய்ச்சியாளர்கள் இந்த சேர்மங்கள் இந்த வகையான ப்ளூ காய்ச்சலுக்கு எதிரான "புதிய மருந்து உருவாக்கத்திற்காக உறுதியளிக்கும் முன்னணி சேர்மங்களாகப் பயன்படுத்தப்படலாம்" என்று கூறினர்.  
- நுண்ணுயிர்க் கொல்லி - பெருங்காயம் நாள்பட்ட மூச்சுக் குழாய் அழற்சி மற்றும் கக்குவான், இருமல் ஆகியவற்றுக்கான சிகிச்சையில் பயன்படுத்துவதற்காக நன்கு ஆவணமாக்கப்பட்டதுடன் பாரம்பரிய மருந்துகளில் நுண்ணுயிர்கொல்லியாக பரவலாகப் பயன்படுத்தப்படுகின்றது. அதே போன்று வாயுத் தொல்லையைக் குறைக்கின்றது.  
- கருத்தடைப் பொருள்/கரு சிதைப்பான் - பெருங்காயம் கருத்தடைப் பொருள்/கரு சிதைப்பான் நடவடிக்கையைக் கொண்டிருப்பதாகவும் அறிக்கையிடப்படுகின்றது, மேலும் அது பண்டைய *பெருங்காய* மசாலா இனங்கள் சில்பியம் ஆகியவற்றுக்குத் தொடர்புடையதாகவும் (அவற்றிற்கு கீழ்புற பதிலீடாகவும்) உள்ளது.
- முயலகனடக்கி - பெருங்காயம் எண்ணெய்-பசை பாரம்பரிய யூனானி அதே போன்று எத்னோபொட்டானிக்கல் இலக்கியத்தில் முயலகனடக்கியாக அறிக்கையிடப்பட்டுள்ளது.
- வாட்டாவை சமன்படுத்துதல் - ஆயுர்வேதத்தில், பெருங்காயம் வட்டா தோஷாவை சமன்படுத்துதற்கான சிறந்த மசாலாப் பொருட்களில் ஒன்றாகக் கருதப்படுகின்றது.
# பெருங்காயம்

## பயன்கள்

### வட்டாரப் பயன்பாடு

- இந்தியாவில் ஜம்மு பகுதியில், வாயுத் தொல்லை மற்றும் மலச்சிக்கலுக்கான மருந்தாக 60% மக்களால் பெருங்காயம் பயன்படுத்தப்படுகின்றது. இது பெரும்பாலும் குறிப்பாக வெங்காயம் அல்லது பூண்டு உண்ணாத இந்துக்களில் வணிக சாதியினர், ஜைன மதப் பற்றாளர்கள் மற்றும் வைஷ்ணவர்களால் பயன்படுத்தப்படுகின்றன. பல சைவ மற்றும் துவரம்பருப்பு உணவுகளில் சுவை மற்றும் மணம் சேர்க்க மற்றும் வாயுத் தொல்லையைக் குறைக்க பயன்படுத்தப்படுகின்றது.
# பெருங்காயம்

## பயன்கள்

### மற்ற பயன்பாடுகள்

- **இரை** - ஜான் சி துவல் அவர்கள் 1936 ஆம் ஆண்டில் பெருங்காயத்தின் துர்நாற்றம் ஓநாயைக் கவரக்கூடியதாக உள்ளது என்று அறிக்கையிட்டார்.
- **ஆவிகளைத் தவிர்த்தல்** - ஜமைக்காவில், ஆவிகள் (ஜமைக்காவின் மொழியில் "டப்பீஸ்") குழந்தையின் உச்சிப்பொட்டு வாயிலாக நுழைவதிலிருந்து தடுக்கும் பொருட்டு குழந்தையின் முன்புற உச்சிப்பொட்டில் (ஜமைக்காவின் மொழியில் "மோல்") பெருங்காயம் தடவப்படுகின்றது. ஆப்பிரிக்க-அமெரிக்க ஹூடூ பாரம்பரியத்தில், பெருங்காயம் பாதுகாத்தல் மற்றும் சாபமிடல் இரண்டிற்குமான சக்தியைக் கொண்டிருப்பதாக நம்பப்படுவதால் மந்திர சக்தி சடங்குகளில் பயன்படுகின்றது. சடங்காச்சார மந்திரத்தில் குறிப்பாக *அரசர் சாலமனின் சாவி*யிலிருந்து, அது தீய சக்திகளிடமிருந்து வரும் மந்திர சக்திகளைத் தடுக்கவும் அதையே வெளிவரச் செய்யவும் அவற்றைக் கட்டவும் பெருங்காயம் பயன்படுகின்றது.
# பெருங்காயம்

## மேற்கில் வரலாறு

பெருங்காயம் ஆரம்பகாலத்தில் மத்தியதரைக் கடல் பகுதியில் பிரபலமாக இருந்தது. பின்னர் அது பாரசீக தேசத்தின் வழியாக நிலப்பகுதியின் ஊடே வந்ததாகக் கருதப்படுகிறது. இருப்பினும் இப்போது ஐரோப்பிய சமையலில் இதன் பயன்பாடு பொதுவாக மறக்கப்பட்டு விட்டது. இருப்பினும் இன்னமும் இந்தியாவில் பரவலாகப் பயன்படுத்தப்பட்டு வருகிறது. இதன் பயன்பாடு வடகிழக்கு பாரசீக பயணத்திலிருந்து திரும்பிய பின்னர் மாவீரன் அலெக்ஸாண்டரின் படையெடுப்பு வெற்றியிலிருந்து ஐரோப்பாவில் தொடங்கியது. அவர்கள் வடக்கு ஆப்பிரிக்காவில் உள்ள “''கிட்டத்தட்டசைரென் சில்பியம்'”' போன்றதான தாவரத்தைக் கண்டறிந்தனர் என்று கருதப்பட்டது. இருப்பினும் அது குறைந்த சுவையுடையது.  
ரோமானியப் பேரரசு வீழ்ச்சிக்குப் பின்னர் 16 ஆம் நூற்றாண்டு வரையில், ஐரோப்பாவில் பெருங்காயத்தின் பயன்பாடு அரிதாகவே இருந்தது. எப்போதும் கண்டுபிடிக்க முடியாததாக இருந்தது. அது மருந்தாகவே பார்க்கப்பட்டது. "சமையல் பொருளாகப் பயன்படுத்தினால், அது அதன் மிகவும் மோசமான மணத்தின் காரணமாக ஒவ்வொரு உணவையும் அழிக்கின்றது" என்று *கார்சியா டே ஓர்ட்டாவின்* ஐரோப்பிய விருந்தாளி கூறியதாகவும் அதற்கு *“அறிவுகெட்டவரே, அவ்வாறு ஒன்றுமில்லை இந்தியாவின் அனைத்துப் பகுதியிலும் மருந்தாகவும் சமையலிலும் பரவலாகப் பயன்படுத்தப்படுகின்றது. அதை வாங்க முடிந்த அனைத்து இந்தியர்களும், அதை வாங்கி அவர்களின் உணவிற்கு சேர்க்கின்றனர்”* என்று கார்சியா பதிலளித்தார்.
# பெருங்காயம்

## பெருங்காயத்திலுள்ள உள்ளடக்கம்

பொதுவாக பெருங்காயம் சுமார் 40-64% பசை, 25% பாரசீக கோந்து, 10-17% எளிதில் ஆவியாகும் எண்ணெய் மற்றும் 1.5-10% சாம்பல் ஆகியவற்றைக் கொண்டுள்ளது. பசைப் பகுதியானது *அசரேனினோடேன்னல்கள்* 'A' மற்றும் 'B', *பைரூலிக் அமிலம்*, *அம்பெல்லிஃபெரோன்* மற்றும் நன்கு வரையறுக்கப்படாத சேர்மங்களைக் கொண்டுள்ளது.
# பெருங்காயம்

## சொற்பிறப்பியல்

பெருங்காயத்தின் ஆங்கிலம் மற்றும் அறிவியல் பெயர் பசைக்கான பாரசீக வார்த்தை (அசா) மற்றும் இலத்தீன் *போய்டிடா* ஆகியவற்றிலிருந்து பெறப்பட்டது. இது அதன் வலிமையான கந்தகம் கலந்த துர்நாற்றத்தைக் குறிக்கின்றது. அதன் காரமான துர்நாற்றத்தின் விளைவாக அது பல அருவருப்பான பெயர்களில் அழைக்கப்படுகின்றது. பிரெஞ்ச் மொழியில் அது (பிற பெயர்களுக்கு இடையே) *மெர்டே டூ டியபிள்* (தீய சக்தியின் மலம்) என்று கூறப்படுகின்றது; ஆங்கிலத்தின் சில வட்டார வழக்குகளில் கூட அது *தீய சக்தியின் சாணம்* என்றும் அழைக்கப்படுகின்றது, மேலும் அவற்றிற்கு ஒப்பான பெயர்களைப் பெரும்பாலான ஜெர்மானிய மொழிகளில் (உ.ம். ஜெர்மன் *டேய்பெல்ஸ்ட்ரெக்* ,
ஸ்வேதிஷ் *டைவெல்ஸ்ட்ராக்*, டச் *டூய்வெல்ஸ்ட்ரக்*, ஆப்ரிகனாஸ் *டூய்வெல்ஸ்ட்ரக்* ) கண்டுபிடிக்கலாம். பின்னிஷ் மொழியிலும் *பிருன்பஸ்கா* அல்லது *பிருன்பிஹ்கா* என்று அழைக்கப்படுகின்றது. துர்கிஷ்ஷில், அது *சேய்டண்டெர்சி* (பேயின் இனிப்பு), *சேய்டன் போகு* (பேயின் மலம்) அல்லது *சேய்டனோடு* (பேயின் மூலிகை) என்றும் கூறப்படுகின்றது. பல இந்தோ-ஆரிய மொழிகளில் அது *ஹிங்* அல்லது "ஹீங்" என்று அறியப்படுகின்றார். பல திராவிட மொழிகளில் பிற பெயர்கள் உள்ளன (உ.ம். தெலுகு *இன்குவா*, கன்னடம் *இன்கு*), தமிழ் (*பெருங்காயம்*) மற்றும் மலையாளம் *காயம்*. அந்தச் செடிக்கான உண்மையான பெர்சிய பெயர் انگدان *அங்கேடன்*, இது சில நேரங்களில் அரபு மொழியாக்கப்பட்டு انجدان *அஞ்ஜேடன்* எனவும் அழைக்கப்படலாம். பெருங்காயத்தின் வறண்ட தாவரச் சாறுக்கான பெர்சிய பெயர் آنغوزه *அங்ஹோயஸேஹ்* .
# நிலச்சரிவு

அருகே நிலச்சரிவு]]  
**நிலச்சரிவு** அல்லது **பாறைச்சரிவு**(*Landslides, also known as landslips, or rockslides,*) என்பது மலை உள்ளிட்ட சாய்வாக உள்ள நிலப்பகுதிகளில் உள்ள கற்கள், பாறைகள், மணல் கலவை சரிவு நோக்கி கீழே நகர்வது ஆகும். மலைத்தொடர்கள் முதல் கடலோர பாறைகள் அல்லது நீருக்கடியில் கூட செங்குத்தான அல்லது லேசான சரிவுகளில் ஏற்படும் நகர்வுகளும் நிலச்சரிவாக வகைப்படுத்தப்படும். இதில் அவை நீர்மூழ்கி நிலச்சரிவுகள் என்று அழைக்கப்படுகின்றன.  
நிலச்சரிவு ஏற்படுவதற்கு ஈர்ப்பு விசை முதன்மையான உந்து சக்தியாக உள்ளது. ஆனால் சரிவான நிலத்தின் நிலைத்தன்மையை பாதிக்கும் பிற காரணிகளும் உள்ளன. பல சந்தர்ப்பங்களில், நிலச்சரிவு ஒரு குறிப்பிட்ட நிகழ்வால் தூண்டப்படுகிறது (அதாவது கடுமையான மழைப்பொழிவு, நிலநடுக்கம், சாலை அமைப்பதற்காக வெட்டப்படும் சாய்வு வெட்டு, மற்றும் பல), இருப்பினும் இதை அடையாளம் காணவியலாது.  
மனித வள மேம்பாடு (நகர்ப்புற வளர்ச்சி போன்றவை), இயற்கை வளங்களை சுரண்டுதல் (கனிமச் சுரங்கம், காடழிப்பு) போன்றவை நிலச்சரிவுகள் அடிக்கடி ஏற்பட காரணமாகின்றன. மேலும் காலநிலை மாற்றம் மற்றும் சுற்றுச்சூழலில் மனித தாக்கத்தால் ஏற்படும் புவி வெப்பமயமாதல், நிலசரிவுகளைத் தூண்டும் இயற்கை நிகழ்வுகள் (மோசமான வானிலை போன்றவை) நிலச்சரிவுக்கு காரணமாக இருக்கலாம். நிலச்சரிவு தணிப்பு என்பது நிலச்சரிவுகளில் மனித தாக்கங்களின் அபாயத்தை குறைப்பதற்கான கொள்கை மற்றும் நடைமுறைகளை விவரிக்கிறது, இயற்கை பேரழிவு அபாயத்தை குறைக்கிறது.
# நிலச்சரிவு

## காரணங்கள்

சாய்வாக உள்ள நிலப்பகுதி (அல்லது அதன் ஒரு பகுதி) அதன் நிலைத்தன்மை இழக்க காரணமான சில செயல்முறைகளுக்கு உள்ளாகும்போது நிலச்சரிவு உண்டாகிறது. ஒரு சரிவுப் பகுதியின் நிலைத்தன்மையில் மாற்றம் ஏற்படுவதற்கு பல காரணிகள் இருக்கின்ற. நிலச்சரிவுக்கான இயற்கை காரணங்கள் பின்வருமாறு:  
- மழை நீர ஊடுருவல், பனி உருகுதல், பனிப்பாறைகள் உருகுதல் போன்றவற்றால் நிலத்தடியில் கூடுதல் நீர் செறிவு ஏற்பட்டு அதன் எடை கூடுதல்;
- நிலத்தடி நீர் உயருதல் அல்லது நுண்துளை நீர் அழுத்தம் அதிகரிப்பு (எ. கா. மழைக்காலங்களில் நீலத்தடி நீர் உயர்வு, அல்லது நிலத்தில் மழை நீர் ஊடுருவல் காரணமாக);
- விரிசல் மற்றும் ஆழப் பிளவுகளில் நீர்மத்தின் அழுத்தம் அதிகரிப்பு;
- நிலத்தின் மீது வளரும் தாவரங்கள் அழிபடுவதால் நிலத்தில் பிடிமானம் இல்லாமல் போதல் (எ. கா; காட்டுத்தீக்குப் பிறகு)
- ஆறுகள் அல்லது கடல் அலைகளால் ஒரு சரிவின் மேற்புரத்தில் ஏற்படும் அரிப்பு ;
- இயற்பொருள் மற்றும் வேதியியல் வானிலை (எ. கா; மீண்டும் மீண்டும் உறைபனி ஏற்படுதல் மற்றும் கரைதல், வெப்பமாகுதல் மற்றும் குளிர்தல், நிலத்தடி நீரில் உப்பு கசிதல் அல்லது கனிமக் கரைப்பு காரணமாக);
- நிலநடுக்கத்தால் தரையில் ஏற்படும் நடுக்கம். இது சரிவான நிலப்பகுதியை நேரடியாக சீர்குலைத்தோ அல்லது பலவீனப்படுத்தியோ நிலச்சரிவை உருவாக்கும் விரிசல்களை ஏற்படுத்தலாம்;
- எரிமலை வெடிப்புகள்;
- நுண்துளை நீர்மக் கலவையில் உண்டாகும் மாற்றங்கள்;
- வெப்பநிலையில் ஏற்படும் மாற்றங்கள் (பருவகால அல்லது காலநிலை மாற்றத்தால் தூண்டப்பட்டவை).  
மனித நடவடிக்கைகள் நிலச்சரிவுக்கு காரணமாகின்றன, அவை:  
- காடழிப்பு, உழவு, கட்டுமானம்;
- இயந்திரங்கள் அல்லது போக்குவரத்தால் ஏற்படும் அதிர்வுகள்;
- வெடிவைத்தல் மற்றும் சுரங்க<nowiki/>நடவடிக்கைகள்;
- மண்வேலை (எ. கா. ஒரு சரிவின் வடிவத்தை மாற்றுவது, அல்லது புதிய சுமைகளை ஏற்றுவதன் மூலம்);
- மண்ணின் கெட்டித் தன்மைக்கு வலு சேர்க்கும் , ஆழமான வேரூன்றிய தாவரங்களை அகற்றுதல்;
- வேளாண்மை அல்லது வனவியல் நடவடிக்கைகள் (மரம் வெட்டுதல்), மற்றும் நகரமயமாக்கல், இது மண்ணில் ஊடுருவும் நீரின் அளவை மாற்றுகிறது.
- நிலப் பயன்பாடு மற்றும் நிலப்பரப்பில் ஏற்படும் தற்காலிக மாறுபாடு (LULC): இது வேளாண் பகுதிகளை மனிதர்கள் கைவிடுவதும் அடங்கும், எ.கா. இரண்டாம் உலகப் போருக்குப் பிறகு ஐரோப்பாவில் ஏற்பட்ட பொருளாதார மற்றும் சமூக மாற்றங்கள் காரணமாக. நிலச் சிதைவு மற்றும் அதிக மழைப்பொழிவு ஆகியவை மண்ணரிப்பு மற்றும் நிலச்சரிவு நிகழ்வுகளின் அதிர்வெண்ணை அதிகரிக்கும் காரணியானது.
# நிலச்சரிவு

## வகைகள்

### ஹங்கர்-லெரூயில்-பிகரெல்லி வகைப்பாடு

பாரம்பரியமாக நிலச்சரிவு என்ற சொல் புவியின் மேற்பரப்பில் உள்ள பாறைகள் மற்றும் மண்ணடுக்குகள் போன்றவற்றின் கீழ்நோக்கிச் சரியும் அனைத்துவகையான சரிவுகளையும் குறிக்க ஒரு காலத்தில் பயன்படுத்தபட்டது. 1978 ஆம் ஆண்டில், புவியியலாளர் டேவிட் வார்ன்ஸ் இந்த சொல் துல்லியமற்று உள்ளதாகக் குறிப்பிட்டார். நிலச்சரிவு வகைகளைக் குறிப்பிட புதியதாக, மிகவும் நெருக்கமான வரைமுறைகளை முன்மொழிந்தார். இந்த வறைமுறை பின்னர் 1996 இல் குரூடன் மற்றும் வர்னஸ் ஆகியோரால் மாற்றியமைக்கப்பட்டது, பின்னர் ஹட்சின்சனால் (1988) , ஹங்ர் . (2001), இறுதியாக ஹங்ர், லெரூயில் மற்றும் பிகாரெல்லி (2014) ஆகியோரால் செப்பம் செய்யப்பட்டது. அண்மைய புதுப்பிப்பின் விளைவாக உருவான வகைப்பாடுகளாக 1, கீழே விழுதல், குப்புறக் கவிழ்தல், 3, சாய்வான நிலப்பகுதி நழுவிச் சென்று விழுதல், 4, பாறை, கல், மண் போன்றவை கலவையாக ஆறு போல பாய்தல் போன்ற வகையான நலச்சரிவுகள் உள்ளன. பெரும்பாலான நிலச்சரிவுகள் 20 முதல் 30 பாகைவரை சாய்வாக உள்ள நிலப்பகுதியிலேயே உண்டாகிறது.
# கோல்ட்மேன் சாக்ஸ்

**கோல்ட்மேன் சாச்ஸ் குழும நிறுவனம்** என்பதொரு உலக அளவிலான முதலீட்டு வங்கி மற்றும் பத்திரங்கள் நிறுவனமாகும். அது முதலீட்டு வங்கி, பத்திரங்கள் சேவைகள், முதலீட்டு மேலாண்மை மற்றும் இதர நிதிச் சேவைகளை முதன்மையாக நிறுவனமயமான வாடிக்கையாளர்களுக்கு அளிக்க ஈடுபடுகிறது. கோல்ட்மேன் சாச்ஸ் 1869 ஆம் ஆண்டில் நிறுவப்பட்டது, மற்றும் 85 பிராட் தெரு, லோயர் மன்ஹட்டன் பகுதி நியூயார்க் நகரில் தலைமையிடத்தைக் கொண்டுள்ளது. நிறுவனத்திற்கு அனைத்து பெரிய நிதி மையங்களிலும் அலுவலகங்கள் உள்ளது. சேவை அளிக்கப்படுபவற்றில் நிறுவன இணைப்பு மற்றும் கைக்கொள்ளுதல் ஆலோசனை, மதிப்பீட்டுச் சேவைகள், சொத்து மேலாண்மை, மற்றும் அதன் வாடிக்கையாளர்களுக்கு பத்திரச் சேவைகள், அதில் உலகம் முழுதுமான வர்த்தக நிறுவனங்கள், அரசுகள் மற்றும் நிகர சொத்து மதிப்புடைய தனிநபர்கள் ஆகியவற்றை அடக்கியுள்ளது. நிறுவனம் தனி நபர் உரிமை வியாபாரம் மற்றும் தனிப் பங்கு பேரங்களிலும் கூட ஈடுபடுகிறது. அது அமெரிக்க ஒன்றியத்தின் கருவூல பத்திரச் சந்தையில் முதன்மை முகவராகும்.  
முன்னாள் கோல்ட்மேன் சாச்ஸ் பணியாளர்கள் ராபர்ட் ரூபின் மற்றும் ஹென்றி பால்சன் ஆகியோர் நிறுவனத்தை விட்டு விலகியப் பின்பு அமெரிக்க கருவூலச் செயலர்களாக பணி புரிந்தனர், ரூபின் அதிபர் கிளிண்டன் மற்றும் பால்சன் ஜார்ஜ் டபிள்யூ, புஷ் ஆகியோரின் கீழிருந்தனர்.